nvidia/miracl-vision huggingface dataset:
তিন গোয়েন্দা সিরিজের বইয়ের তালিকা

তিন গোয়েন্দা সিরিজের ৪৫০'র বেশি কাহিনী বেরিয়েছে। তন্মধ্যে ২০০'র মতো উপন্যাস আর বাকিগুলো বড় গল্প-উপন্যাসিকা। সেবা প্রকাশনী থেকে প্রকাশিত প্রতিটি বই পেপারব্যাকে। প্রজাপতি প্রকাশন থেকে প্রকাশিত বইগুলো শোভন এবং হার্ডকভারে। সেবা প্রকাশনী থেকে প্রকাশিত বইসমূহের তালিকা: (French 06) 13 (Les Cinq et les pirates du ciel) (French 15) 15 (Les Cinq aux rendez-vous du diable) (French 01) 02 (Les Cinq sont les plus forts) (French 12) 10 (La fortune sourit aux Cinq) (French 02) 07 (Les Cinq au bal des espions) (French 10) 18 (Les Cinq se mettent en quatre) (Crimebusters 01) (Crimebusters 02) H. William Stine (Crimebusters 05) (Crimebusters 04) (Crimebusters 03) (Crimebusters 06) H. William Stine (French 07) 06 (Les Cinq contre le masque noir) (French 09) 09 (Les Cinq font de la brocante) (French 04) 03 (Les Cinq au Cap des tempêtes) (French 05) 04 (Les Cinq à la Télévision) (Crimebusters 11) (Crimebusters 10) H. William Stine (Crimebusters 08) (French 05) 05 (English: Anthea Bell) (Crimebusters 07) (French 11) 12 (Les Cinq dans la cité secrète) (Crimebusters 09) (Casefiles) 013 (French 07) 07 (English: Anthea Bell) Give Yourself Goosebumps 12 (Supermystery) 00 (Clues Brothers) 14 নিরুদ্দেশ (Casefiles) 031 (Clues Brothers) 16 (French 01) 01 (Les Sept à la chasse au lion) (English: Anthea Bell) (Clues Brothers) 10 (Casefiles) 096 (Casefiles) 017 (Casefiles) 005 (Casefiles) 003 (Clues Brothers) 13 (Clues Brothers) 12 (Casefiles) 056 (In the mystery of the Tree house 04) (In the mystery of the Treehouse 01) (In the Morgan's library arc 01) (The Mystery of Morgan's Library 4) (In the mystery of the Magic spell 02) (In the mystery of the Tree house 03) (In the mystery of the Enchanted dog arc 01) (In the mystery of the Lost stories 01) (In the mystery of the Lost stories 04) (In the mystery of the Lost stories 03) (In the Morgan's library arc 02) (Merlin Mission 08) সেবা প্রকাশনী থেকে বের হয়ে রকিব হাসান অন্য প্রকাশনী থেকে তিন গোয়েন্দার চরিত্র নিয়ে কাহিনী লেখা শুরু করেন। প্রথমা থেকে গোয়েন্দা কিশোর মুসা রবিন সিরিজে আটটি বই প্রকাশিত হয়।
প্যালিয়েটিভ সেবা

প্রশমনমূলক সেবা, প্রশমনমূলক চিকিৎসা, উপশমমূলক সেবা বা উপশমমূলক চিকিৎসা হলো সর্বাত্মক, বহুমুখী-নিয়মানুবর্তিতামুলক অভিগমন যেখানে গুরুতর অসুস্থ মানুষের জন্যে বিশেষায়িত চিকিৎসা সেবার ব্যবস্থা করা হয়। ক্যানসার, ফুসফুসের রোগ, ওষুধ প্রতিরোধী যক্ষ্মা, যকৃতের রোগ বা অন্য কোনো দীর্ঘস্থায়ী যন্ত্রণা থেকে মানুষকে মুক্ত করার জন্যে প্রশমন সেবার প্রয়োজন হয়। প্রশমনমূলক সেবা হচ্ছে ক্যানসার রোগীদের সবচেয়ে বড় ওষুধ। প্রশমনমূলক সেবার অপর নাম সহায়ক চিকিৎসা। এ সেবায় ক্যানসারের যন্ত্রণা অনেকাংশে প্রশমিত হয়। ক্যানসার রোগীদের বিভিন্ন শারীরিক ও মানসিক সমস্যা বা উপসর্গ দেখা দেয়। যেমন প্রচন্ড ব্যথা বা অসহ্য যন্ত্রণা। প্রশমনমূলক সেবায় ক্যানসারের চিকিৎসার পাশাপাশি ঔষধ দিয়ে প্রচন্ড ব্যথা বা অসহ্য যন্ত্রণা, অসুস্থতাজনিত কষ্ট ও ভোগান্তি প্রশমন করা হয়। প্রশমনমূলক সেবা ও নির্ধারিত চিকিৎসার মাধ্যমে রোগী স্বাভাবিক জীবনে ফিরে আসতে পারে। তবে রোগ শনাক্ত হওয়ার পরপরই প্রশমনমূলক সেবা শুরু করা দরকার। কিছু ক্ষেত্রে জীবনের শেষ সময়ে প্রশমনমূলক সেবাই একমাত্র চিকিৎসা হয়ে দাঁড়ায়। প্রশমনমূলক সেবার মূল উদ্দেশ্য রোগীর জীবনের মান বাড়ানো। প্রশমনমূলক সেবার শারীরিক, মানসিক, সামাজিক ও আধ্যাত্মিক মূল্য আছে। একাধিক গবেষণায় দেখা গেছে, প্রশমনমূলক সেবা মানুষের আয়ু বৃদ্ধি করে এবং জীবনের শেষ সময়ে চিকিৎসা খরচ কমায়। অক্টোবর মাসের ২য় শনিবার বিশ্ব হসপিস ও প্যালিয়েটিভ কেয়ার দিবস উদ্‌যাপন করা হয় ওয়েব্যাক মেশিনে আর্কাইভকৃত ২২ অক্টোবর ২০২০ তারিখে। প্রশমনমূলক সেবা সম্পর্কে সচেতনতা বাড়াতে বিশ্ব সেবাসদন ও প্রশমনমূলক সেবা দিবস আয়োজিত হয়। বিশ্ব সেবাদন ও প্রশমনমূলক সেবা মৈত্রী (World Hospice and Palliative Care Alliance) প্রতি বছর এ দিবসটির আয়োজন করে।
ক্রিকেট বিশ্বকাপের পাঁচ-উইকেট প্রাপ্তির তালিকা

ক্রিকেট খেলায় পাঁচ-উইকেট প্রাপ্তি বলতে এক ইনিংসে একজন বোলারের পাঁচ বা ততোধিক উইকেট লাভ করাকে বুঝায়। পাঁচ-উইকেট প্রাপ্তিকে অনেক সময় ফাইভ-ফর বা ফিফার নামে অভিহিত করা হয়। এটিকে একজন খেলোয়াড়ের উল্লেখযোগ্য অর্জন হিসেবে বিবেচনা করা হয়। বিশ্বকাপ প্রতিযোগিতায় সেপ্টেম্বর, ২০১৯ সাল পর্যন্ত মোট ৬৪ জন বোলার এ সম্মাননায় অধিষ্ঠিত হয়েছেন। ক্রিকেট বিশ্বকাপ একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপের প্রধান প্রতিযোগিতা। প্রতিযোগিতাটি ক্রিকেটের প্রধান নিয়ন্ত্রক সংস্থা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয় ও প্রতি চার বছর অন্তর আয়োজিত হয়। এছাড়াও, আইসিসি’র চার সহযোগী সদস্য দলের খেলোয়াড়ও বিশ্বকাপে ফিফার লাভ করেছেন।[ক]
বিবাহবহির্ভূত যৌনতা

বিবাহবহির্ভূত যৌনতা বা ব্যভিচারে লিপ্ত হওয়া (ইংরেজি: Fornication) বলতে পরস্পর অবিবাহিত দুজন ব্যক্তির মধ্যে সংঘটিত সাধারণত সম্মতিসূচক যৌনসঙ্গম। এই যৌন কর্মের তাৎপর্য একটি বহুল আলোচিত ও বিতর্কিত বিষয় যা ধর্মীয় ও সামাজিকভাবে তারতম্য বজায় রাখে। আধুনিক ব্যবহারের ক্ষেত্রে, শব্দটি প্রায়ই পরকীয়ার মত মান বিচারের শব্দ হিসেবে প্রতিস্থাপিত হয়ে থাকে।
আরবোভাইরাস (ব্যান্ড)

"আরবোভাইরাস" বাংলাদেশের একটি হার্ড রক ব্যান্ড । ২০০২ সালে গিটারিস্ট সুহার্তো শেরিফ, আসিফ আজগর রঞ্জন এবং ড্রামার হিমেলের হাত ধরে যাত্রা শুরু করে আরবোভাইরাস। এরা তিনজন ছিলেন স্কুলজীবন বন্ধু। ব্যান্ডের নামটি মূলত "Blade II" কমিক বই থেকে সংরক্ষণ করা হয়। আরবোভাইরাস গঠিত হবার পর থেকে এখন পর্যন্ত অনেক মিউজিসিয়ানই এই ব্যান্ডের সাথে কাজ করেছে। সুফি ম্যাভেরিক (ভোকাল), সুহার্তো শেরিফ (গিটার), আসিফ আজগর রঞ্জন (গিটার), আলদেন আলম (বেজ) এবং নাফিস আল আমিন (ড্রামস) হচ্ছে আরবোভাইরাসের বর্তমান লাইনআপ।
অ্যাডলফ ভন বেয়ার

ইয়োহান ফ্রিড্‌রিখ ভিলহেল্ম আডলফ ফন বাইয়ার (জার্মান: Johann Friedrich Wilhelm Adolf von Baeyer; অ্ক্টোবর ৩১, ১৮৩৫– আগস্ট ২০, ১৯১৭);একজন জার্মান রসায়নবিজ্ঞানী। তিনি ১৯০৫ সালে রসায়নে নোবেল পুরস্কার লাভ করেন। বায়ের বার্লিনে রয়েল প্রুশিয়ান সেনাবাহিনীর জোহান জ্যাকব বায়েয়ার এবং তার স্ত্রী ইউজেনি বেয়ার হিটজিগের (১৮০7–-১৮৩৩) প্রখ্যাত ভূতত্ত্ববিদ এবং লেফটেন্যান্ট-জেনারেলের পুত্র। তার পিতা-মাতা উভয়ই তার জন্মের সময় লুথেরান ছিলেন এবং তিনি লুথারান ধর্মে বেড়ে উঠেছিলেন। তার মা জুলিয়াস এডুয়ার্ড হিটজিগের কন্যা এবং মূলত ইহুদি ইটজিগ পরিবারের সদস্য ছিলেন এবং তিনি তার বাবার সাথে বিবাহের আগে খ্রিস্টান ধর্মান্তরিত হয়েছিল, যিনি অ-ইহুদি-জার্মান বংশোদ্ভূত ছিলেন। বায়েরের চার বোন ছিল: ক্লারা (জন্ম ১৮২৬) এমা (জন্ম ১৮৩১), জোহানা (জ্যানেট) (জন্ম ১৮৩৯), অ্যাডিলেড (মৃত্যু ১৮৪৩) এবং দুই ভাই: জর্জি (জন্ম ১৮২৯) এবং এডওয়ার্ড (জন্ম ১৮৩২)। বায়ার অ্যাডিলেডের জন্ম দেওয়ার সময় অল্প বয়সে মাকে হারিয়েছিলেন। যদিও তার জন্মের নাম জোহান ফ্রিডরিখ উইলহেলম অ্যাডল্ফ বায়ার ছিলেন, তবে তিনি তার জীবনের বেশিরভাগ সময় কেবল "অ্যাডল্ফ বায়ার" নামে পরিচিত ছিলেন। কবি অ্যাডেলবার্ট ভন চামিসো এবং জ্যোতির্বিদ ফ্রিডরিচ উইলহেলম বেসেল তার গডপ্রেমেন্ট ছিলেন। তার পঞ্চাশতম জন্মদিনে তিনি বাওয়ারিয়ার দ্বিতীয় রাজা লুডভিগ কর্তৃক বংশগত আভিজাত্যের কাছে বেড়ে উঠেছিলেন এবং তাঁকে "ভন" স্বীকৃতি দিয়েছিলেন। বায়ের ছোটবেলায় তার পিতামহের Müggelsheim এ অবস্থিত ফার্মে গাছের পুষ্টির বিষয়ে পরীক্ষা-নিরীক্ষা চালিয়ে বিজ্ঞানের প্রথম আবির্ভূত হন ; বার্লিনের সীমানায় ফিরে এসে, তিনি নয় বছর বয়সে রাসায়নিক পরীক্ষার সাথে টেস্ট টিউবগুলিতে নিয়ে যান। তিন বছর পরে, তিনি একটি অজানা রাসায়নিক যৌগ সংশ্লেষিত করেছিলেন - তামা এবং সোডিয়ামের দ্বৈত কার্বনেট। তার ১৩ তম জন্মদিনে, তিনি নিজের জীবনকর্মের সূচনা করেছিলেন, তার প্রথম রঙ্গিন পরীক্ষার জন্য দুজন থ্যালারের মূল্যবান নীল কিনেছিলেন। যখন এখনও স্কুলছাত্রী তখন ফ্রিডরিচ উইলহেলম জিমন্যাসিয়ামে তার রসায়ন শিক্ষক তাকে তার সহকারী হিসাবে নিযুক্ত করেছিলেন। ১৮৫৩ সালে মাধ্যমিক স্কুল থেকে স্নাতক শেষ করার পরে তিনি পদার্থবিদ্যা এবং গণিত অধ্যয়নের জন্য বার্লিন বিশ্ববিদ্যালয়ে প্রবেশ করেন। ১৮৪6 সাল নাগাদ প্রুশিয়ান সেনাবাহিনীর একটি বিভাগ তার অধ্যয়ন ব্যাহত করেছিল, যখন তিনি হাইডেলবার্গ বিশ্ববিদ্যালয়ের একাডেমিয়ায় ফিরে এসে রবার্ট বুনসেনের অধীনে রসায়ন পড়ার ইচ্ছা করেছিলেন। [উদ্ধৃতি আবশ্যক] প্রখ্যাত রসায়নবিদের সাথে বিতর্কের পরেও তিনি তার পরামর্শদাতাকে পরিবর্তন করেছিলেন আগস্ট কেকুলি। ১৮৮৮ সালে আর্সেনিক মিথাইল ক্লোরাইড বা কাকোডাইলিকের উপর ডক্টরেট শেষ করার জন্য বার্লিনে ফিরে আসার পরেও তিনি কেকুলের সাথে সহযোগিতা অব্যাহত রেখেছিলেন। বাইয়ার ১৮৩৫ সালের ৩১ অক্টোবর তৎকালীন প্রুশিয়ার বার্লিনে জন্মগ্রহণ করেন।
ডিমেনশিয়া

চিত্তভ্রংশ একটি মানসিক রোগ যাতে আক্রান্ত ব্যক্তির বুদ্ধি, স্মৃতি ও ব্যক্তিত্ব লোপ পায় এবং রোগ ক্রমান্বয়ে বাড়তে থাকে। সাধারণত প্রাপ্তবয়স্ক ব্যক্তিরা এ রোগে আক্রান্ত হয় এবং হঠাৎ করেই অনেক কিছুই মনে করতে পারেন না। ফলে তার আচরণে কিছুটা অস্বাভাবিকতা লক্ষিত হয়। মস্তিষ্কের কোষ সংখ্যা (নিউরন) বয়স বাড়ার সঙ্গে সঙ্গে নির্দিষ্ট হারে কমতে থাকে। বয়সের সঙ্গে শারীরিক রোগব্যাধি মস্তিষ্কের ক্ষতি করে যদি স্বাভাবিক জীবনযাত্রাকে ভন্ডুল করে দেয়, একে চিকিৎসাবিজ্ঞানের ভাষায় চিত্তভ্রংশ বা ইংরেজি পরিভাষায় ডিমেনশিয়া বলে। চিত্তভ্রংশের সবচাইতে প্রচলিত রূপ হল আলৎসহাইমারের রোগ (৭৫%)। বিভিন্ন রোগের কারণে চিত্তভ্রংশ রোগ হতে পারে, যেমন, এইডস, দীর্ঘমেয়াদী ধূমপান ও মদ্যপান, আলৎসহাইমার, ভিটামিন বি-র অভাব, কার্বন মনোক্সাইড বিষক্রিয়া, মস্তিষ্কের রোগ, অনৈতিক জীবনযাপন, ইত্যাদি।। চিত্তভ্রংশের প্রাথমিক বিস্তার খুবই ধীরে হয়, এমনকি মাস কিংবা বছর ধরেও হতে পারে। ভুলে যাওয়ার কারণে রোগী হতাশা, নিদ্রাহীনতা ও অন্যান্য সমস্যায় ভোগে এবং আস্তে আস্তে অন্যের ওপর নির্ভরশীল হয়ে পড়ে। চিত্তভ্রংশের বিভিন্ন প্রকারভেদ : মূলত প্রবীণ ব্যক্তিরাই এ রোগে ভোগেন। ৬০ বছরের কম রোগীদের হার ০.১ শতাংশ, ৬০-৬৪ বছর বয়সী রোগীদের মধ্যে এ রোগের হার ১ শতাংশ, ৬৫-৮৪ বছর বয়সী রোগীদের মধ্যে এ রোগের হার ৩ থেকে ১১ শতাংশ এবং ৮৫ বছরের বেশি বয়সী রোগীদের মধ্যে এ রোগের হার ২৫ থেকে ৪৭ শতাংশ। কিছু কিছু ওষুধ যেমন donepezil, nemantidine, এবং tacrine রোগীর চিন্তাশীলতা ও শনাক্তকরণ ক্ষমতা বাড়ায়। এসব ওষুধ চিত্তভ্রংশের চিকিৎসায় ব্যবহৃত হয়। চিত্তভ্রংশ রোগটি জটিল হয়ে গেলে রোগীর সেরে ওঠার আর কোনো সম্ভাবনা থাকে না। চিত্তভ্রংশ রোগটি শনাক্ত হওয়ার পরপরই চিকিৎসা সেবা শুরু করা দরকার। রোগীর প্রত্যহিক জীবনের মান বাড়ানো, তাকে যথাযথ সম্মান, সঙ্গ এবং সেবা দেয়া, রোগী ও তার স্বজনদের প্রাত্যহিক কর্মতালিকার সমন্বয়- রোগের প্রকোপ বৃদ্ধি-পাওয়াকে কমায়। রোগটি নিয়ে মুশকিল হলো, বয়স বাড়ার সঙ্গে সঙ্গে মানুষ ভুলে যাবেন—এমনটি ধরেই নেওয়া হয়। ফলে চিত্তভ্রংশ রোগটি সম্পর্কে বেশির ভাগ মানুষ সচেতন থাকেন না। এখন এমন অনেক ওষুধ আবিষ্কার হয়েছে, যেগুলো সেবন করলে চিত্তভ্রংশ তীব্র হওয়া রোধ করা যায়। কিন্তু বেশির ভাগ রোগী আসেন একেবারে শেষ পর্যায়ে। বিভিন্ন রোগ থেকে চিত্তভ্রংশের উৎপত্তি। তাই ধূমপান থেকে বিরত থাকা ও সুস্থ জীবনযাপন করাটা জরুরি। ২০ সেপ্টেম্বর বিশ্ব চিত্তভ্রংশ সচেতনতা দিবস।[তথ্যসূত্র প্রয়োজন] চিত্তভ্রংশ সম্পর্কে সচেতনতা বাড়াতে এ সচেতনতা দিবস আয়োজিত হয়।
মোরাসিয়া

নিবন্ধ দেখুন মোরাসি (Moraceae) পরিবার একপ্রকার সপুষ্পক গুপ্তবীজী দ্বিবীজপত্রী উদ্ভিদ পরিবার। ডুমুর গাছ ও তাদের জ্ঞাতিরা এই গোত্রের অন্তর্গত। এদের কমবেশি ৪০টি গণ এবং ১০০০টি প্রজাতির অস্তিত্ব রয়েছে। এই ধরনের উদ্ভিদেরা সাধারণত ক্রান্তীয় ও উপক্রান্তীয় জলবায়ু অঞ্চলসমূহে জন্ম নিয়ে থাকে; নাতিশীতোষ্ণ অঞ্চলে এদের প্রভাব অপেক্ষাকৃত কম। পূর্বে বর্তমানে বিলুপ্ত বংশ আর্টিক্যালস-এর মধ্যে অন্তর্ভুক্ত ছিল, সাম্প্রতিক আণবিক গবেষণার ফলে রোজালেস-এর মধ্যে আর্টিক্যালিয়ান রোসিডস নামক একটি ক্লেডে পরিবারের বসানো হয়েছে যার মধ্যে আলমাসি, সেলটিডাসি, ক্যান্নাবেসি এবং আরটিক্যাসিও রয়েছে। সেকরোপিয়া, যা বিভিন্নভাবে মোরাসি, আর্টিক্যাসি বা তাদের নিজস্ব পরিবার, সেকরোপিয়াসি-এ রাখা হয়েছে, এখন আর্টিসিয়াসি-এর অন্তর্ভুক্ত। মোরাসি পরিবারে পাঁচটি ট্রাইব আছে, সেগুলো হলও: Artocarpeae; Castilleae; Dorstenieae; Ficeae; এবং Moreae.
তিতাবড়

তিতাবড় (ইংরেজি: Titabor; অসমীয়া: তিতাবর) অসমের যোরহাট জেলার মহকুমা। যোরহাট থেকে ২০কি:মি: দূরত্বে অবস্থিত তিতাবড় ধান উৎপাদনের বিখ্যাত। এশিয়ার বৃহত্তম ধান গবেষণা কেন্দ্র এই অঞ্চলেই অবস্থিত। তিতাবড়ের উল্লেখযোগ্য প্রতিষ্ঠানগুলো হচ্ছে: জিলা শিক্ষা আরু প্রশিক্ষণ প্রতিষ্ঠান, রেশম মহাবিদ্যালয় ইত্যাদি। এই শহরের পূর্ব থেকে পশ্চিম দিকে ধোদর আলি বিস্তৃত। প্রবাদ মতে তিতারাম নামক একজন দরিদ্র প্রেমী ও অতিথি পরায়ণ ব্যক্তি ছিলেন। তার গৃহের সন্মুখে বৃহৎ বট গাছ ছিল। অসমীয়া ভাষায় বট গাছকে বড় গছ বলে। পথিকেরা বট গাছের নিচে আশ্রয় গ্রহণ করে তিতারামের ঠাণ্ডা জল ও সরবত পান করে তৃপ্তি লাভ করিতেন। কালক্রমে তিতারাম ও তার বড় গাছের নাম থেকে তিতারামবড় ও অবশেষে তিতাবড় নামের উৎপত্তি হয়। ১৯৫৯ সনে নগর হিসেবে তিতাবড় নগর গঠিত হয়। পুর্বে তিতাবড় যোরহাট মহকুমার অন্তর্গত ছিল। কিন্তু তরুণ গগৈ অসমের মুখ্যমন্ত্রী হওয়ার পর তিতাবড়কে যোরহাট জেলার নতুন মহকুমা রুপে ঘোষণা করেন। তিতাবড়ের স্থানাঙ্ক ২৬.৬০° উত্তর ৯৪.২০° পূর্ব ও গড় উচ্চতা ১৭২ মিটার। ২০০১ সনের লোকগণনা অনুযায়ী তিতাবড়ের জনসংখ্যা ৭৮৪০ জন। । তিতাবড় যোরহাট লোকসভা সমষ্টির অন্তর্গত। তিতাবড় বিধান সমষ্টির বিধায়ক হচ্ছেন বর্তমান অসমের মুখ্যমন্ত্রী তরুণ গগৈ। তিনি ২০০১ সন থেকে ক্রমে তিনবার তিতাবড় সমষ্টির বিধায়ক রুপে নির্বাচিত হয়েছেন।। তিতাবড় অঞ্চলের পূর্ব থেকে পশ্চিম দিক পর্যন্ত ঐতিহাসিক ধোদর আলি বিস্তৃত। নিকটবর্তী বরৈয়া বিমানবন্দর থেকে তিতাবড়ের দূরত্ব প্রায় ১৬ কি:মি । তিতাবড়ের স্থানীয় লোকদের প্রধান জীবিকা হচ্ছে কৃষিকার্য। প্রধান শস্য হচ্ছে চা ও ধান। এখানে উৎপাদিত ধানের চাহিদা সমগ্র অসমে রয়েছে। তিতাবড় অঞ্চল থেকে তিনি কি:মি: দূরত্বে ধলি নদির পাড়ে পঞ্চরত্ন সিমেন্ট প্রাইভেট লিমিটেড নামক একটি সিমেন্টর উদ্যোগ রয়েছে। পানবাড়ি, রঙাজান ও ডফলাটিং নামক স্থানে চা পাতার কারখানা রয়েছে।
বাংলা শব্দভাণ্ডার

উপভাষা ব্যাকরণ ভাষাতত্ত্ব বর্ণমালা ধান রুটি মাছ মিষ্টান্ন খাবার সস ধরন প্রতিষ্ঠান পুরস্কার বাংলা শব্দভাণ্ডার হল বাংলা ভাষার শব্দভাণ্ডার যার মূল এবং আদি উৎস পালি এবং প্রাকৃত ভাষা দ্বারা। বাংলা ভাষাতে পরের কালে ফার্সি, আরবি, সংস্কৃত এবং বিভিন্ন ভাষা থেকে ঋণশব্দ এবং পুনঃঋণশব্দ গ্রহণ করা হয়েছে। বিভিন্ন ভাষার সংস্পর্শে শতাব্দীর পর শতাব্দী ধরে থেকে তাই বাংলার শব্দভাণ্ডার বর্তমানে অসংখ্য শব্দসমৃদ্ধ ও বিচিত্র। একটি সাধারণ বাংলা অভিধানে প্রায় ৭৫,০০০ পৃথক শব্দ তালিকাভুক্ত করা থাকে, যাতেঃ তবে এইগুলো শব্দ থেকে বিশাল খণ্ডের শব্দসমূহ আসলে প্রাচীন বা অত্যন্ত প্রযুক্তিগত হওয়ার কারণে তাদের প্রকৃত ব্যবহার কমিয়ে আছে। তাই আধুনিক বাংলা সাহিত্যিক কাজে ব্যবহৃত উৎপাদনশীল শব্দভাণ্ডারে আসলে ২৫% হল "তদ্ভব" শব্দ, ৬৭% হল "তৎসম" শব্দ, আর বাকি "দেশি" ও "বিদেশি" শব্দ মিলিয়ে ৮%। এর বাইরেও আরেক প্রকার শব্দবিভাগ এর কথা বলেছেন বর্তমানের ব্যাকরণবিদগন, যা হল সৃজনশীল শব্দ। এ জাতীয় শব্দ সাহিত্যিক দের লেখনীতে তাদের নিজস্ব সৃষ্টি রূপে পরিলক্ষিত; অনেক ক্ষেত্রে রাজনৈতিক প্রেক্ষাপটে এ জাতীয় শব্দের সৃষ্টি হয়েছে । যেমন : Bannana Republic এর বাংলায় লেখা হয় সলিল সরকার। শতাব্দীর পর শতাব্দী ধরে মুঘল, আরব, ফার্সি, তুর্কি, মঙ্গোল, পূর্ব এশিয়া, ইউরোপ আর ব্রিটিশদের সঙ্গে যোগাযোগে থাকার কারণে বাংলা ভাষাটি বিদেশী ভাষাসমূহ থেকে অগণিত শব্দ গৃহীত করেছে। কিছু খুব সাধারণ ঋণশব্দগুলো আরবি, ফার্সি, তুর্কি, জাপানি, সংস্কৃত, ওলন্দাজ, পর্তুগিজ, ফরাসি, ইংরেজি ও আদিবাসী ভাষাগুলো থেকে গ্রহণ করা, নিচে দেখানো হয়েছে: ফারসি শব্দের মধ্যে দিয়ে বাংলায় আরবি শব্দের অনুপ্রবেশ ঘটেছে। তাই, এগুলোকে ফারসি শব্দ বলে চিহ্নিত করাই সংগত।
ড্রুক ৎসেন্ধেন

ড্রুক ৎসেন্ধেন (জংখা: འབྲུག་ཙན་དན; উচ্চরণঃ Druk Tsendhen; অর্থঃ বজ্র ড্রাগনের রাজ্য) ভুটানের জাতীয় সঙ্গীত। এই গানের কথা দিয়েছেন "দাশো গ্যালদুন থিনলেয়" এবং সুর দিয়েছেন "আকু তোংমি"। সঙ্গীতটিসঙ্গীত রচয়িতা আকু তোংমি ভারতে শিক্ষালাভ করেন এবং সাম্প্রতিক সামরিক ব্রাস ব্যান্ড নেতায় নিযুক্ত হন। সেই সময় ভারতের প্রধানমন্ত্রী জওহরলাল নেহ্‌রুর ভুটান পরিদর্শনের সময় অনুষ্ঠানের জন্য একটি সঙ্গীত প্রয়োজন হলে ভুটানের রাজার অনুরোধে, তিনি এটি সুর করণ করে। এই অঞ্চলের সঙ্গীতকে স্থানীয় শৈলী স্মরণ করিয়ে দেয়। প্রকৃত সুরটি লোক গান "থ্রি ন্যাম্পা মেদ পা পেমাই থ্রি" ("অপরিবর্তনীয় পদ্ম সিংহাসন") উপর ভিত্তি করে করা হয়েছে। প্রকৃত সঙ্গীতটি ১২ লাইনের ছিল, কিন্তু রাজার একজন সেক্রেটারি ১৯৬৪ সালে একে বর্তমান ছয় লাইন সংস্করণে সংক্ষিপ্ত করা হয়। འབྲུག་ཙན་དན་བཀོད་པའི་རྒྱལ་ཁབ་ནང་།།དཔལ་ལུགས་གཉིས་བསྟན་སྲིད་སྐྱོང་བའི་མགོན་།།འབྲུག་རྒྱལ་པོ་མངའ་བདག་རིན་པོ་ཆེ་།།སྐུ་འགྱུར་མེད་བརྟན་ཅིང་ཆབ་སྲིད་འཕེལ་།།ཆོས་སངས་རྒྱས་བསྟན་པ་དར་ཞིང་རྒྱས་།།འབངས་བདེ་སྐྱིད་ཉི་མ་ཤར་བར་ཤོག་།། ড্ৰুক ছেন্ধেন কএপেই গেলখাপ নাপ্যেল লুগ নিগ ট্যেঞ্চি চংবেই গ্যেনড্ৰুক গ্যেল্প' মাডাক রিনপ'ছে'কু জুর্মে'য় ট্যেণ্টছিং ছাপ প্যেলছে ছাংয়ে' ট্যেনপা ডার্ছিং গ্যেলবাং ডেইক্যেড ন্যিমা ছা-বা ছ'। In the Kingdom of Druk, where cypresses grow,Refuge of the glorious monastic and civil traditions,The King of Druk, precious sovereign.His being is eternal, his reign prosperous,The enlightenment teachings thrive and flourish,May the people shine like the sun of peace and happiness! দেবদারু গাছে অলংকৃত ভুটান সাম্ৰাজ্য'তেরক্ষক যারা শাসন করে আধ্যাত্মিক এবং ধর্মনিরপেক্ষ পরম্পরার রাজত্বতে,তারা মূল্যবান সাৰ্বভৌম ভুটানের রাজা।তাদের অস্তিত্ব বজায় থাকুক, এবং রাজ্যের উন্নতি করুক,মানুষ শিক্ষায় সমৃদ্ধ হউক,শান্তি ও সুখের সূৰ্য সবার ওপর উজ্জ্বল হয়ে উঠক।
মহাবিশ্ব (গ্রন্থ)

মহাবিশ্ব বাংলাদেশি লেখক হুমায়ুন আজাদ রচিত একটি মহাকাশ বিজ্ঞান ও জ্যোতির্বিজ্ঞান বিষয়ক প্রবন্ধ সংকলন। ২০০০ খ্রিষ্টাব্দের ফেব্রুয়ারিতে (ফাল্গুন, ১৪০৬ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থটি উৎসর্গ করেছেন গ্যালিলিও গ্যালিলি এবং জিয়োরদানো ব্রুনোকে। আজাদের এই গ্রন্থে মোট ০৯ টি প্রবন্ধ অন্তর্ভুক্ত হয়েছে। প্রবন্ধসমুহ হল :
রামেশ্বর নাথ কাও

রামেশ্বর নাথ কাও (হিন্দি: रामेश्वर नाथ काव; ১০ মে ১৯১৮ – ২০ জানুয়ারি ২০০২) একজন ভারতীয় গোয়েন্দা ছিলেন। তিনি ভারতের বহিঃ-গোয়েন্দা সংস্থার প্রথম প্রধান ছিলেন। তিনি রিসার্চ অ্যান্ড অ্যানালাইসিস উইং (র) সংস্থার প্রতিষ্ঠাকাল থেকেই ১৯৬৯ থেকে ১৯৭৭ সাল পর্যন্ত উক্ত প্রতিষ্ঠানের প্রধান হিসেবে দায়িত্ব পালন করেছিলেন।
বাহানা (১৯৬৫-এর চলচ্চিত্র)

বাহানা হলো একটি উর্দু ভাষার চলচ্চিত্র। তৎকালীন পূর্ব পাকিস্তান আমলে জহির রায়হান এর নির্মিত এই চলচ্চিত্রটি ১৯৬৫ সালের ১৬ এপ্রিল মুক্তি পায়। ছবিটিতে অভিনয় করেছিলেন কবরী সারোয়ার, রহমান, গরজ বাবু প্রমুখ। পাকিস্তান তথা বাংলাদেশের চলচ্চিত্রের ইতিহাসে এটি ছিল প্রথম সিনেমাস্কোপ চলচ্চিত্র। ছবিটি উর্দু ভাষায় নির্মাণ করার মধ্য দিয়ে জহির রায়হান পুরো পাকিস্তানে একজন বাঙালি চলচ্চিত্রকার হিসেবে বাঙালির নেতৃত্ব প্রতিষ্ঠা করেছিলেন। একটি স্থানীয় ইন্ডাস্ট্রিকে বাঁচাতে হলে এ ধরনের উদ্যোগ পরস্পর প্রতিযোগিতায় লিপ্ত দুটি ভাষাভিত্তিক জাতিগোষ্ঠীর মধ্যে বাঙালিদের নিঃসন্দেহে এগিয়ে দিয়েছিল। বাহানা ছবির সংগীত পরিচালনা করেন বাংলাদেশের বিখ্যাত সংগীত পরিচালক ও সংগীত শিল্পী খান আতাউর রহমান। ছবিতে চারটি গান রয়েছে। জহির রায়হান গানগুলো লেখেন ও আইরিন পারভীন , মুনির হোসেন, আহমেদ রুশদি ও মাসুদ রানা গানগুলোতে কন্ঠ দেন।
তরল

তরল হলো পদার্থের চারটি অবস্থার একটি অবস্থা। এটি হলো পদার্থের একমাত্র অবস্থা যার নির্দিষ্ট আয়তন আছে, কিন্তু কোন নির্দিষ্ট আকার নেই। তরলের মধ্যে থাকা অণুগুলো স্বাধীনভাবে চলাচল করতে পারে, তরলের সবচেয়ে সাধারণ উদাহরণ হল পানি। তরল গ্যাসের মতো প্রবাহিত হতে পারে। তাই তরল প্রবাহী পদার্থ বা ফ্লুইড। তরল ধারকের আকৃতি ধারণ করতে পারে এবং ধারক সিলবদ্ধ হলে তরলটি ধারকটির প্রতিটি পৃষ্ঠে একইভাবে চাপ প্রয়োগ করবে। তরল কণা দৃঢ়ভাবে আবদ্ধ থাকে তবে কঠোরভাবে নয়। তারা একে অপরের পাশে স্বাধীনভাবে ঘুরতে সক্ষম হয়, যার ফলে সীমিত মাত্রায় কণার গতিশীলতা থাকে। তাপমাত্রা বাড়লে সাথে অণুগুলির মধ্যে কম্পন বৃদ্ধি পায় যার ফলে অণুগুলোর মধ্যকার দূরত্ব বাড়তে থাকে। যখন একটি তরল তার স্ফুটনাঙ্ক পৌঁছায়, তখন তার আন্তঃআণবিক গঠন ভেঙ্গে তা বায়বীয় পদার্থে পরিণত হয়। আর যদি তাপমাত্রা হ্রাস পায় তবে অণুগুলির মধ্যে দূরত্ব আরও ছোট হয়ে আসে। তরল যখন তার হিমাঙ্ক পৌঁছায়, তখন তার অণুগুলি সাধারণত খুব নির্দিষ্ট ক্রমে লক হয়ে যায়, যাকে ক্রিস্টালাইজিং বলা হয় এবং তাদের মধ্যে বন্ধনগুলি আরও দৃঢ় হয়ে যায়, ফলে তরলটি কঠিনে পরিণত হয়। তরল যে পাত্রে রাখা হয় সে পাত্রের আকৃতি ধারণ করে। তরলে পদার্থের অনুগুলো ছোটাছুটি করে।তরল পদার্থের আন্তআণবিক আকর্ষণ ও অনুর স্থানান্তর গতি প্রায় সমান থাকে।তাই অণু বা কণাসমূহ স্থির অব্স্থানে থাকে না।সুতরাং তরল পদার্থের নির্দিষ্ট আকৃতি নেই। এবং তরল পদার্থ চাপে সামান্য সংকুচিত হয়।
উইলিয়াম হেইডেন রেনল্ডস

উইলিয়াম হেইডেন রেনল্ডস (২৯ জুন,১৮৪৭-ফেব্রুয়ারি ১৯৩৫) ১৯১০ খ্রিষ্টাব্দ থেকে ১৯১৩ খ্রিষ্টাব্দ পর্যন্ত অর্ল্যান্ডোর কুড়িতম মেয়র ছিলেন। এছাড়াও তিনি ১৯০৮ খ্রিষ্টাব্দ থেকে ১৯১৪ খ্রিষ্টাব্দ পর্যন্ত ওরাল্যান্ডো টেলিফোন কোম্পানীর মালিক ছিলেন। ১৯৩৫ সালে তিনি ৮৭ বছর বয়সে মারা যান।
এ্যান্ড্রোজেন

অ্যান্ড্রোজেন বা অ্যান্ড্রোজেনিক হরমোন হল সে সকল প্রাকৃতিক স্টেরয়েড হরমোন, যেগুলো মেরুদন্ডী প্রাণীদের মধ্যে পুরুষদের এন্ড্রোজেন রিসেপ্টর বন্ধিত করতে কাজ করে| এটি পুরুষের যৌনাঙ্গ গঠন এবং গৌন শারীরিক বৈশিষ্ট গঠনে কাজ করে| টেস্টোস্টেরন একটি এন্ড্রোজেনিক হরমোন| বয়োসন্ধিকালে ছেলে - মেয়ে উভয়ের মাঝেই এন্ড্রোজেন নিঃসরণ বেড়ে যায়। পুরুষদের প্রধান এন্ড্রোজেন হল টেস্টোস্টেরন।  এছাড়াও পুরুষ শরীর গঠনে ডিহাইড্রোটেসটোসটেরন (DHT) ও এন্ড্রোসটেনেডিওন একইভাবে মূখ্য ভূমিকা পালন করে।  ডিএইচটির প্রভাবে পুরুষ জননাঙ্গ, শুক্রাশয় ও প্রস্টেট গ্রন্থির বিকাশ ঘটে। বয়ঃসন্ধিকালেই পুরুষের প্রস্টেট বৃদ্ধিতে ও সেবাসিওস গ্রন্থির কর্মতৎপড়তা এর প্রভাবেই বৃদ্ধি পায়। এন্ড্রোজেন সাধারণত পুরুষ হরমোন বলে বহুল প্রচলিত হলেও, নারীদেহেও এর উপস্থিতি বিদ্যমান। বিশেষ করে নারী যৌনাকাঙ্খা উৎপন্নে এন্ড্রোজেনের ভূমিকা আছে। এছাড়াও এন্ড্রোজেন সরাসরিভাবে এস্ট্রোজেনের সাথে সম্পর্কযুক্ত। উল্লেখ্য, এস্ট্রোজেন নারী ও পুরুষ উভয়ের দেহেই উপস্থিত। প্রাকৃতিক কারণ ছাড়াও, চিকিৎসা বিজ্ঞানে এন্ড্রোজেন হরমোনের ব্যবহার রয়েছে। জীববিজ্ঞানীয় দিক দিয়ে এন্ড্রোজেনের প্রধান কাজ হল এন্ড্রোজেন রিসেপ্টরের সাথে যুক্ত হয়ে এদের সচল করা। এতেই এন্ড্রোজেন হরমোনগুলো প্রাণীদেহের কাজে ব্যবহার হতে পারে। স্তন্যপায়ী প্রাণীর বৃদ্ধিকালীন সময়ে গোনাড দুইটি অঙ্গে রূপান্তরিত হওয়ার সুযোগ থাকে। জরায়ু অথবা শুক্রাশয়ে। মানুষের ক্ষেত্রে, প্রায় ৪র্থ সপ্তাহের দিকে বৃক্কের বিকাশের কাছাকাছি গোনাডাল রুডিমেন্ট অভ্যন্তরীণ মেসোডার্মের মাঝে উদয় হয়। ৬ষ্ঠ সপ্তাহ নাগাদ, এপিথেলিয়াল কোষ শুক্রাশয় গঠন করে ও বীজ কোষ গোনাডে স্থানান্তরিত হয়। পুরুষের ক্ষেত্রে ওয়াই ক্রোমোজোম আরো বিশেষায়িত করে বললে এসআরওয়াই পুরুষের বৃদ্ধির ফিনোটাইপ রক্ষণাবেক্ষণ করে। যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যহত হতে পারে যে পুরুষ প্রাণীটি অনুর্বর হয়ে যেতে পারে। সাধারণত পুরুষদের কঙ্কালীয় পেশীকোষ নারীদেহের চেয়ে তুলনামূলক বেশি। এন্ড্রোজেন এই সমস্ত পেশির বৃদ্ধিতে ভূমিকা রাখে। এন্ড্রোজেনের প্রভাবে পুরুষদের পেশী বৃহাদাকার লাভ করে। মস্তিষ্কের এন্ড্রোজেনের প্রভাব পর্যবেক্ষিত হয়েছে।দেখা গেছে যে, ইঁদুর ও প্রাইমেট বর্গীয় প্রাণীর মস্তিষ্কের গঠনে পরিবর্তন আনতে সক্ষম এই হরমোন। যার ফলে, প্রাণীদের মধ্যে যৌন পরিচয়ের ভিন্নতা দেখতে পাওয়া যায়। একাধিক গবেষণায় এন্ড্রোজেন একাই মস্তিষ্কে পরিবর্তন আনতে সক্ষম বলে প্রমাণিত হয়েছে। ক্লোরেস্টরল থেকে সংশ্লেষিত হয়ে এন্ড্রোজেন মূলতঃ গোনাড তথা শুক্রাশয় বা জরায়ুতে উৎপন্ন হয়। এছাড়াও এড্রেনাল গ্রন্থিতেও এন্ড্রোজেন উৎপন্ন হয়। এন্ড্রোজেনের বিপাক ঘটে যকৃতে।
ব্রাহ্মী

Bacopa monnieraIndian Pennywort[যাচাই প্রয়োজন] (L.) PennellBramia monnieri (L.) PennellGratiola monnieria L.Herpestes monnieria (L.) KunthHerpestis fauriei H.Lev.Herpestis monnieraHerpestris monnieriaLysimachia monnieri L.Moniera cuneifolia Michx. ব্রাহ্মী, ব্রাহ্মীশাক, আধাবিরানি, ধূপকামিনী,মালঞ্চ (ইংরেজি: waterhyssop, thyme-leafed gratiola, water hyssop, herb of grace, Indian pennywort); (বৈজ্ঞানিক নাম: Bacopa monnieri) হচ্ছে প্লান্টাগিনাসি পরিবারের একটি উদ্ভিদ। এটি ছোট গাছ, কাণ্ড এবং পাতা রসালো হয়। এর ফুল বেগুনি শ্বেতাভ। এটা স্মৃতিশক্তি বাড়ানোর জন্য খাওয়ানো হয়। এটি এক ধরনের লতা জাতীয় শাক। অধিকাংশ ক্ষেত্রে ভিজা, স্যাঁতস্যাঁতে মাটিতে এ লতার বৃদ্ধি ঘটে। লতার প্রত্যেকটি গাঁট থেকে শিকড় বের হয়। এদের কাণ্ড অত্যন্ত কোমল এবং রসযুক্ত। পাতা আধা ইঞ্চি বা আরও একটু বড় হতে পারে। ছোট আকৃতির ঝোপালো লতা এটি। শাক হিসেবে মানুষ খেয়ে থাকে। এর মধ্যে অনেক ঔষধি গুনাগুণ আছে; যেমন স্বরভঙ্গ, বসন্তরোগে, স্মৃতিশক্তি বৃদ্ধিতে, শিশুদের কফ ও কাশিতে এই লতা খাওয়ানো হয়ে থাকে।।
শুয়ালকুচি

শুয়ালকুচি (ইংরেজি: Sualkuchi; অসমীয়া: শুৱালকুচি) অসমের কামরূপ জেলার অন্তর্গত একটি নগর। এইটি অসমের রাজধানী গুয়াহাটি থেকে ৩৫ কি:মি: দূরত্বে ব্রহ্মপুত্রের উত্তরপারে অবস্থিত। শুয়ালকুচিতে অসংখ্য হস্তশিল্পের কাপড়ের উদ্যোগ থাকার জন্য ইহাকে ম্যানচেস্টার অফ আসাম বলা হয়। এই অঞ্চলটির আয়তন প্রায় ৯০ বর্গকিলোমিটার। শুয়ালকুচি অসমের প্রধান রেশম কেন্দ্র। এখানে নির্মিত এরি,মুগা ও পাটের কাপড় বিশ্ববিখ্যাত। এইসব কাপড় দ্বারা নির্মিত গামছা ও মেখেলা চাদর অসম ছাড়াও অন্যান্য স্থানে যথেষ্ট চাহিদা রয়েছে। ১১শ শতিকায় পাল রাজবংশের রাজা ধর্মপাল ২৬টি তাঁতী পরিবারকে তাঁতীকুচি থেকে শুয়ালকুচিতে নিয়ে এসেছিলেন। ১৭শ শতিকায় মুঘলদের পরাস্ত করে শানেরা শুয়ালকুচি দখল করে তখন থেকেই এই অঞ্চলে তাঁতের শিল্প গঢ়ে উঠে। ১৯৩০ সন পর্যন্ত কেবল তাঁতি জাতীর মধ্যে সীমাবদ্ধ থাকা এই শিল্প ক্রমানয়ে অন্যান্য জাতীর লোকেরাও গ্রহণ করতে থাকে।  শুয়ালকুচির স্থানাঙ্ক হচ্ছে ২৬.১৭° উত্তর ৯১.৫৭° পূর্ব।। স্থানটির উচ্চতা ৩৫মিটার।৩৫ মি (১১৫ ফু) ২০১১ সনের জনগননা অনুযায়ী শুয়ালকুচির জনসংখ্যা হচ্ছে ১৪,১২৯ জন। পুরুষ ও মহিলা উভয়ের হার ৫০%। পুরুষের সাক্ষরতার হার ৮৮% ও মহিলার সাক্ষরতার হার ৭৬%। শুয়ালকুচির নিকটে শুয়ালকুচি বনাঞ্চল অবস্থিত। এখানে সজারু, খরগোস, প্যারা হরিণ, বানর এবং স্থানীয় ও পরিভ্রমী পাখি দেখা যায়।
রজম

রজম (رجم) একটি আরবী শব্দ যার অর্থ প্রস্তরে নিক্ষেপণ। ইসলামী আইন অনুসারে ব্যভিচারের ক্ষেত্রে বিবাহিত অপরাধীকে প্রস্তর নিক্ষেপে হত্যা করতে হবে এবং অবিবাহিত অপরাধীকে বেত্রাঘাতের পর নির্বাসনে পাঠানো হবে। অপরাধী নারী না পুরুষ, সেটা বিবেচ্য বিষয় নয়। ইবনে মাসউদ (রা.) বলেন- রাসূলুল্লাহ্ (সাল্লাল্লাহু ‘ আলাইহি ওয়া সাল্লাম) বলেছেন: “কোনো মুসলিমের রক্তপাত করা তিনটি কারণ ব্যতীত বৈধ নয়- বিবাহিত ব্যক্তি যদি ব্যভিচার করে, আর যদি প্রাণের বদলে প্রাণ নিতে হয়। আর যদি কেউ স্বীয় দ্বীনকে পরিত্যাগ করে মুসলিম জামা‘আত হতে আলাদা হয়ে যায়।” [বুখারী ৬৮৭৮, মুসলিম ১৬৭৬] রজম সম্পর্কে সহীহ মুসলিম শরীফের একটি হাদিস রয়েছে, যেখানে বর্ণনা পাওয়া যায় যে একই ব্যভিচারের অপরাধে শাস্তি হিসেবে এক নারীকে প্রস্তর নিক্ষেপে হত্যা করা হয়েছিল এবং এক পুরুষকে একশ বেত্রাঘাত করে এক বছরের জন্য নির্বাসনে পাঠানো হয়েছিল। সেখানে নারীটি ছিল বিবাহিতা এবং পুরুষটি ছিল অবিবাহিত। সহীহ মুসলিম শরীফের অন্য একটি হাদিসে বলা হয়েছে,
ডিজনি চ্যানেল (ভারত)

ডিজনি চ্যানেল ডিজনি ইন্ডিয়া প্রাইভেট লিমিটেড পরিচালিত একটি টেলিভিশন চ্যানেল। এই চ্যানেল বিভিন্ন কিডস প্রোগ্রাম যেমন ডোরেমন, মীরা-রয়েল ডিটেকটিভ, ডাকটেলস, সেলফি উইথ বজরঙ্গী, সিম্পল সামোসা ইত্যাদি দেখায়।